شەفەق نیوز/ حکومەت خۆجێی پاریزگای هەولێر، رووژ شەممە، بڕیاردا لە وەردەوامبوین وەجیهاوردن ریکارە وەرینەگان لە باوەت قەیەغەی گواستنەوە ناوبەین پارێزگاگان لە ناو ودەیشت هەرێم کوردستان، تا سێشەممەی ئایندە.بەیاننامەیگ لە ژوور ئۆپراسیۆنەگان رەسیە ئاژانس شەفەق نیوز وت: وەسەرپەرشتی فرسەت سوفی پارێزگار هەولێر، ئمڕوو ١٩/٧/٢٠٢٠ کۆبونەوەیگ ئەنجام دریا، و رەسیە ئی ئەنجامەیلە:١/ لە ساعەت ١٢ دویای نیمەشەو ١٨لەبان١٩ لە مانگ تەمووز تا رووژ سێشەممە ٢١/٧/٢٠٢٠ ئەوەسا ریکار وبریارەگان هەفتەی گوزیشتە وەردەوامبوون وەجوور خوەیان.٢/ رووژ سێشەممە، شانەی قەیرانەگە گردەو بوود وەهاتن وەزیرەیل ناوخۆ وتەندروسی و گشت پارێزگارەیل و وەڕەیوبەرەیل ئیدارە سەروەخوەیەگان ولایەنە پەیوەندیدارەگان، ئەرا بردن ریکارەیل تایبەت و بڕیارەیل گشتگیر وە گشت پارێزگاگان و کەرتە ئیداریەگان.
